Megane eVision – cum arată noul model electric al grupului Renault – .
Renault a prezentat noua mașină electrică a companiei, Megane eVision. Mașina e construită pe o platformă dezvoltată cu Nissan și Mitsubishi. CEO-ul Renault promite cifre impresionante la lansarea Megane eVision.
Poate ai trecut prea ușor, așteptând lansarea Dacia Spring, peste noua propunere electrică de la Renault, Megane eVision.Mașina vine pe o platformă nouă, dezvoltată alături de Nissan și Mitsubishi.Deocamdată e un concept, care va fi pus în producție în următorii doi ani. Are un motor care dezvoltă 217 cai putere, suficient să facă suta de kilometri sub 8 secunde.Sigur, nimic impresionant față de 2,5 secunde ale Tesla, dar platforma permite instalarea unui al doilea motor pe puntea spate, așa că să nu te mire apariția în viitor a unui model cu tracțiune integrală.Deocamdată nu s-a vorbit nimic despre autonomie dar CEO-ul Renault, Luca De Meo îți promite cifre impresionante."Motorul este unul dintre cele mai puternice din gama Renault. E sportiv, dar este și eficient. Veți vedea cifre impresionante când vom anunța performanțele la lansarea mașinii. Vă promit. Cu modul fast charging vei putea încărca 200 de kilometri în doar 30 de minute, suficient cât să pornești la drum după o binemeritată pauză de cafea", a spus aseară Luca de Meo, CEO Renault.